Simon Emil Ammitzbøll (LA), 2013-06-04:
Jeg håber ikke, at det gjaldt mig.
... på § 24 og § 27, således at vi i udgangspunktet med de her ændringsforslag accepterer, at der er et forlig, men at vi alligevel så kunne sørge for, at det ikke blev så slemt, som der var lagt op til. Men jeg konstaterer, at det er der ikke et ønske om at diskutere.
Jeg håber selvfølgelig, at der er nogle, der alligevel vil lade sig overbevise af de argumenter, vi har, og af de forslag, vi har fremsat, sådan at vi måske kunne få det her lidt mere i overensstemmelse med den opfattelse, der er ude blandt det danske folk.
Det er jo en sag, hvor det danske folk er uenig med regeringen – det er den vant til – men det er ikke alene en sag, hvor folket er uenig med regeringen, det er faktisk også en sag, hvor befolkningen troede, at de havde stemt på nogle mennesker, der gik ind for en bestemt politik.
De troede faktisk, de havde stemt på Socialdemokraterne og dermed sikret, at man ikke skulle lukke så meget ned.
De troede, de havde stemt på Socialistisk Folkeparti og dermed ikke skulle lukke så meget ned.
De troede, de havde stemt på Det Radikale Venstre og dermed ikke skulle lukke så meget ned.
Mange løftebrud har denne regering præsenteret Folketinget og vælgerne for.
Dette løftebrud er helt særligt, fordi vi er i den situation, at der rent faktisk var et flertal i Folketinget for den politik, som regeringen gik til valg på.
Det er jo sådan lidt særligt.
Der er 120 gode, danske mandater, der er valgt af vælgerne til at sikre, at den her lov skulle ændres.
Det svigtede tre af de seks partier, der er valgt på det grundlag, så desværre.
Det forstod vi godt forleden dag, og nu er det som sagt så, at vi strækker hånden ud og prøver at se, om vi alligevel kan mødes et sted, om vi alligevel kan sikre os, at vi kan få lavet en aftale i forhold til det her, i hvert fald bløde den aftale op, som er lavet.
Jeg synes, at ordførerne fra Socialdemokraterne, fra SF, fra Det Radikale Venstre, men også fra Venstre og Det Konservative Folkeparti skylder at komme herop og forklare, hvorfor det er, man ikke kan støtte de her ændringsforslag, som jo gør, at man kan få gennemført den vilje, som V og K allerede havde inden valget, og som S, SF og De Radikale Venstre har overtaget efter valget.
Det kan man faktisk gennemføre med de ændringsforslag, vi har her, samtidig med at man kan vise, at man ikke er fuldstændig argumentresistent, samtidig med at man kan vise, at man ikke er fuldstændig ligeglad med, hvad vælgerne måtte mene om emnet.
Jeg havde egentlig forventet, at der var kommet en ordfører eller flere før mig fra nogle af de fem forligspartier op for at forholde sig til de ændringsforslag, som vi har stillet.
Jeg mener faktisk, at de tre partier, der har stillet de her forslag, på det nærmeste går ind i sådan en slags selvydmygelse, hvis man kan kalde det, forstået på den måde, at vi strækker armene så langt ud, som det overhovedet kan lade sig gøre for at prøve at se, om man i det mindste ikke inden for rammen af det forlig, der er indgået, kunne vælge nogle lidt blødere formuleringer, lidt mere åbenhed, end der egentlig var lagt op til.
Det havde jeg egentlig håbet og forventet at der var nogle der var interesseret i at tage en diskussion om, fordi vi har haft det meget imødekommende synspunkt i forhold til de her ændringsforslag og sagt: O.k., vi forstod godt, hvad der skete til andenbehandlingen, vi forstod godt, at der blev sagt klart nej til de i øvrigt ganske udmærkede ændringsforslag, som Dansk Folkeparti, Enhedslisten og Liberal Alliance havde stillet, og derfor har vi stillet nogle nye ændringsforslag, som klart, præcist og sikkert holder sig inden for rammen af den aftale, af det forlig, som regeringen har indgået med Venstre og Det Konservative Folkeparti.
Det, der i hvert fald for nogle har været hovedargumentet ved de tidligere forslag, var, at det kunne man desværre ikke, for man var jo bundet af en aftaletekst.
Derfor har vi så prøvet at se, om man ikke kunne gøre noget, hvor vi ser lidt på, hvordan det er, man skal lukke ned i forhold til de her kalendere, så man ikke lukker ned lige så meget, som der var lagt op til, hvordan man kan se på § 24 og § 27, sådan så ...